IL-QORTI TAL-APPELL KRIMINALI Onor. Imħallef Dr. Aaron M. Wolf M.A. (Law), LL.D. (melit) Illum id-19 ta' Diċembru 2019 Appell numru 462 tal-2017 Dan huwa appell minn sentenza mogħtija mill-Qorti tal-Maġistrati (Malta) nhar it-13 ta' Novembru 2017 fil-konfront ta' Sheridan Curmi SIMON-GALEA karta tal-identità bin-numru 35100M li ġie mixli talli (in suċċint) fis-27 ta' Mejju 2017 għall-ħabta tat-03:00 fi Triq it-Torri, i. Saq jew ipprova jsuq vettura bin-numru tar-reġistrazzjoni JBX 576 fi triq jew f'post pubbliku meta ma kienx f'kundizzjoni li jsuq minħabba xorb jew drogi; Talli saq jew ipprova jsuq jew kellu kontroll tal-vettura numru JBX 576 fit-triq jew f'post pubbliku wara li kkonsma tant alkoħol li l-proporzjon tiegħu fin-nifs, fid-demm jew fl-urina kien iżjed mil-limitu preskritt; iii. U aktar talli fl-istess data, ħin, lok u ċirkostanzi saq l-imsemmija vettura numru JBX 676 b'nuqqas ta' ħsieb jew bi traskuraġni jew b'nuqqas ta' ħila fl-arti jew professjoni tiegħu, jew b'nuqqas ta' tħaris tar- regolamenti ħabat ma vettura oħra b'numru JBP 802 u involontarjament ikkaġuna ħsara għad-dannu ta' Anna Grima Libreri; iv. U aktar talli fl-istess data, ħin, lok u ċirkostanzi saq l-imsemmija vettura numru JBX 576 u b'nuqqas ta' ħsieb hew traskuraġni jew b'nuqqas ta' ħila fl-arti jre professjoni tiegħu, jew b'nuqqas ta' tħaris tar-regolamenti tat- traffiku jew għamel xi ħsara meta involontarjament ikkaġuna ħsara f'Traffic ligħts għad-dannu ta' Transport Malta kif ukoll tal-Kunsill Lokali ta' Tas-Sliema. Permezz il-fuq imsemmija, il-Qorti Maġistrati (Malta) bħala Qorti ta' Ġudikatura Kriminali, iddisponiet minn din il-kawża bil-mod segwenti: Ssib lill-imputat hati ta' l-ewwel, it-tieni, it-tielet u r-raba' imputazzjonijiet u tikkundannah ghal ewwel u ghat-tieni imputazzjoni multa ta' €1,200 komplessivament u s-sospensjoni tal-licenzja ghal sitt xhur u tat tielet u r- raba' imputazzjoni multa ta' €500 komplessivament. Illi permezz ta' rikors datat 14 ta' Novembru 2017 Sheridan Curmi SIMON-GALEA interpona appell mis-sentenza imsemmija aktar il-fuq fejn huwa saħaq li l-Qorti tal-Maġistrati għamlet apprezzament żbaljat tal-provi prodotti kif ukoll li straħet fuq provi li ma kienux l-aħjar provi fiċ-ċirkostanzi tal-każ. Ikkunsidrat : - Illi matul it-trattazzjoni ta' dan l-appell din il-Qorti rat li s-sentenza tal-Qorti tal-Maġistrati ma kienetx tissodisfa l-vot tal-artikolu 382 tal-Kodiċi Kriminali minħabba l-fatt illi fil-parti disposittiva tas- sentenza il-Qorti tal-Maġistrati naqset milli ssemmi l-artikolu tal- Liġi li jikkontempla r-reat. L-artikolu 382 tal-Kodiċi Kriminali jippreskrivi li : Il-qorti, meta tagħti s-sentenza kontra l-imputat, għandha tgħid il-fatti li tagħhom dan ikun ġie misjub ħati, tagħti l-piena u ssemmi l-artikolu ta' dan il-Kodiċi jew ta' kull liġi oħra li tkun tikkontempla r-reat. Illum huwa ius receptum li tali nuqqas t'adeżjoni mar-rekwiżiti tal- artikolu 382 tal-Kodiċi Kriminali huwa meqjus bħala nuqqas ta' formalita sostanzjali li jimporta n-nullita tas-sentenza appellata, li saħansitra jista' anke jitqajjem ex officio. Deċide Għal dawn il-motivi din il-Qorti qegħda tannulla s-sentenza appellata, u biex ma tipprivax lill-partijiet, u partikolarment lill-appellant mill- benefiċċju tad-doppio esame, qegħda tagħżel li tirrinvija l-atti lill-Qorti tal- Maġistrati biex tkun dik il-Qorti li terġa' tiddeċiedi l-kawża mill-ġdid skond il-liġi. Imħallef